
	                       05.09.2018. a. nr ................


Koha-aadressi määramine
(Lääne tn 7)
1. Asjaolud ja menetluse käik
Narva linnas on maaüksus (katastritunnus 51106:001:0083) aadressiga Rahu tn 3b, mis anti munitsipaalomandisse Vabariigi Valitsuse 27.05.2004. a. korralduse nr 385-k alusel.
Korralduse vastuvõtmise ajal oli juurdepääs Rahu tn 3b maaüksusele nimeta liikluspinnalt.

Narva Linnavalitsuse 17.11.2004. a. korraldusega nr 1120-k „Tänavale nimetuse omistamine (Lääne tänav)“ omistati eelnimetatud liikluspinnale nimetus - Lääne tänav.

Ruumiandmete seaduse kohaselt antakse maaüksusele lähiaadressid juurdepääsu omava liikluspinna nime järgi, millele lisatakse numberlisand. Koha-aadress peab tagama objekti leidmise geograafilises ruumis ning olema kooskõlas aadressiandmete süsteemiga.
Kuna maaüksuse, lähiaadressiga Rahu tn 3b (katastritunnus 51106:001:0083) aadressinumber ei vasta ülaltoodud nõuetele, siis Narva Linnavalitsus koha-aadressi määrajana tagades koha-aadressi järjepidevuse ning järgides linna ühetaolise nummerdamise tava, viib vastavalt Vabariigi Valitsuse 20.12.2007. a määrusele nr 251 „Aadressiandmete süsteem“ läbi koha-aadressi korrastamise menetluse määrates kinnistule uus aadress – Lääne tn 7 (asendiplaan lisatud). 
Katastriüksuse aadressi muutmisel on lähtutud juurdepääsetavast liikluspinnast.
Kõnesoleva krundi omanik on teadlik kavandatava aadressi muutmisest (14.09.2016. a. e-kiri). 

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014. a määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51106:001:0083 aadress Narva linn, Lääne tn 7.

4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus    teatavaks maaüksuse omanikele;

4.2  Korraldus jõustub teatavakstegemisest;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

